stanford-oval/wikipedia huggingface dataset:
Torin kunta

| Torin kunta (Tori vald) |
| --- | --- |
 lippu:  vaakuna
 Tori sijaitsee Lounais-Virossa.
 Koordinaatit: 58°30′N, 24°48′E 
Valtio:   Viro
Maakunta:  Pärnumaa
Aren, Saugan, Sindin ja Torin yhdistyminen:  11.11.2017
Hallinto:  
 – Hallinnon tyyppi:  kunta  (vir. vald)
Pinta-ala:  
 – Kokonaispinta-ala:  611,13 km²
Väkiluku (1.1.2018):  11 694
 – Väestötiheys:  19 as./km²
 
 www.torivald.ee 
Infobox OKVirheellinen NIMI-arvo: 
Torin kunta sijaitsee Lounais-Virossa Pärnumaan maakunnassa.
Sijainti

Kunta sijaitsee Pärnun koillispuolella rajoittuen etelässä ja lännessä Pärnuun, pohjoisessa Põhja-Pärnumaahan ja idässä Põhja-Sakalaan.
Hallinto

Torin kunta muodostettiin vuoden 2017 kuntauudistuksessa yhdistämällä Aren, Saugan ja Torin kunnat sekä Sindin kaupunki. Kunnassa on 11 694 asukasta (1.1.2018).
Kunta muodostuu Sindin epäitsenäisestä kaupungista, Aren, Saugan ja Torin pienkauppaloista (alevik) sekä 41 kylästä (küla). Kunnan keskuspaikka on Sindi.
Liikenne

Valtatie 4 ja valtatie 5 sekä rautatie Pärnusta Tallinnaan kulkevat Torin poikki. Pärnun lentoasema sijaitsee Torin kunnan Eametsan kylässä.
Aiheesta muualla

Kuvia tai muita tiedostoja aiheesta Are Wikimedia Commonsissa
Kuvia tai muita tiedostoja aiheesta Sauga Wikimedia Commonsissa
Kuvia tai muita tiedostoja aiheesta Sindi Wikimedia Commonsissa
Kuvia tai muita tiedostoja aiheesta Tori Wikimedia Commonsissa
Kastanjahuppuluura

| Kastanjahuppuluura |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Luurat Grallariidae
Suku::  Luurat Grallaria
Laji::  rufocinerea
Kaksiosainen nimi
 Grallaria rufocinerea  Sclater & Salvin, 1879 
Katso myös
   Kastanjahuppuluura Wikispeciesissä   Kastanjahuppuluura Commonsissa 
Infobox OKNimi-testi OKIUCN-testi OK: 
Kastanjahuppuluura (Grallaria rufocinerea) on luurien heimoon kuuluva varpuslintu.
Levinneisyys

Kastanjahuppuluuraa tavataan Kolumbiassa ja Ecuadorissa. Laji on luokiteltu elinvoimaiseksi, joskin kanta on vähenevä.
Kerkyon

Theseus painii Kerkyonin kanssa. Kuvitusta Aisonin punakuviotekniikalla maalaamassa kyliksissä, n. 430 eaa.
Kerkyon m.kreik. Κερκύων, Kerkyōn, lat. Cercyon) oli kreikkalaisessa mytologiassa Poseidonin ja Amfiktyonin tyttären poika. Eräiden lähteiden mukaan hän olisi ollut myös Triptolemoksen velipuoli. Hyginus väittää Kerkyonia Hefaistoksen pojaksi.
Kerkyon oli kotoisin Arkadiasta, mutta eleli Eleusiin ympäristössä, jossa hän haastoi ohikulkijat painimaan kanssaan ja surmasi nämä kamppailussa. Lopulta hän haastoi Theseuksen, joka voitti ja surmasi tämän.
Kerkyonilla mainitaan olleen kaksi lasta, Hippothoon ja Alope, jota kohtaan hän osoitti julmuutta.
Muita saman nimisiä hahmoja

Kerkyon oli myös Agamedeen poika, josta tuli Hippothooksen isä.
Aiheesta muualla

Kuvia tai muita tiedostoja aiheesta Kerkyon Wikimedia Commonsissa
Kastanjakotinga

| Kastanjakotinga |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kotingat Cotingidae
Suku::  Kastanjakotingat Doliornis
Laji::  remseni
Kaksiosainen nimi
 Doliornis remseni  Robbins, Rosenberg & Molina, 1994 
Katso myös
   Kastanjakotinga Wikispeciesissä   Kastanjakotinga Commonsissa 
Infobox OKNimi-testi OKIUCN-testi OK: 
Kastanjakotinga (Doliornis remseni) on kotingojen heimoon kuuluva varpuslintu.
Levinneisyys

Kastanjakotingaa tavataan Kolumbiassa ja Ecuadorissa. Sen kannaksi arvioidaan 5 400 yksilöä. Laji on luokiteltu silmälläpidettäväksi, koska sen kanta on pieni ja vähenemässä, ja koska sen elinympäristöt ovat tuhoutumassa.
Karhunvartija

| Karhunvartija |
| --- | --- |

Latinankielinen nimi:  Boötes
Lyhenne:  Boo
Genetiivi:  Boötis
Rektaskensio:  15h
Deklinaatio:  +30°
Ala taivaasta:  907 neliöastetta
Tähtien määrä (magnitudi < 3):  3
Kirkkain tähti:  Arcturus (-0,04 mag.)
Meteoriparvet:  Tammikuun Bootidit, Kesäkuun Bootidit, Kvadrantidit
Naapuri- tähdistöt:  Ajokoirat  Bereniken hiukset  Pohjan kruunu  Lohikäärme  Herkules  Käärme  Neitsyt  Iso karhu
 Näkyy leveysasteiden +90° ja −50° välillä  Näkyy Suomessa parhaiten Kesäkuussa 
Karhunvartija (latinaksi Boötes tai Bootes, genetiivi Boötis tai Bootis, lyhenne Boo) on tähdistö pohjoisen taivaan Otavan hännän osoittamassa suunnassa.
Tähdistön latinankielinen nimi tulee kreikan sanasta Βοώτης 'kyntäjä', tai tarkemmin 'häränajaja'. Tähdistön kirkkaimman tähden Arcturuksen nimi tulee kreikan sanasta Ἀρκτοῦρος 'karhunvartija' (ἀρκτός 'karhu', οὖρος 'vartija'), ja suomeksi käytetään tätä nimitystä koko tähdistöstä.
Kohteita Karhunvartijassa

Tähdistön kirkkain tähti on oranssinpunainen Arcturus, joka on yksi kirkkaimpia ja lähimpiä tähtiä. Arcturuksen paikka taivaalla on muuttunut asteen 2000 vuodessa.
Viimeisten tietojen mukaan tämä Arcturuksen suuri ominaisliike viittaisi, että se on
peräisin toisesta galaksista, joka on sulautunut linnunrataamme. Arcturus kuuluu kevätkolmioon, jossa
ovat Spica ja Denebola (Beta Leonis).
Epsilon Bootis eli Izar on kaksoistähti, jossa
on siniseltä ja oranssilta näyttävät kaksi tähteä.
Tau Bootiksella on eksoplaneetta.
Karhunvartijan tähdistön tähtiä

Tähtiä nimineen:
(16/α Boo) − 0.05 Arcturus tai Haris-el-sema
< αρκτούρος   Karhunvartija
< ? al-haris as-sama Taivaan pitäjä
(42/β Boo) 3.49 Nekkar [Nakkar] tai Meres [Merez ]
< virheellisesti kirjoitettu بقّار baqqār karjan ajaja
(27/γ Boo) 3.03 Seginus [Segin, Ceginus] tai Haris Bečvář:ssa
(36/ε Boo) – double 2.35, 2.70 Izar tai Mirak [Mirach, Mirac ] tai Pulcherrima tai Mizar
<  إزار ’izār  Girdle
<  ? al-maraqq ?
< pulcherrima  Kaunein
(8/η Boo) 2.68 Muphrid [Mufride, Muphride, Mufrid ]
<  مفرد الرامح mufrid ar-rāmiħ  Seivästäjän yksi ainoa
(23/θ Boo) 4.04  Asellus primus ["ensimmäinen aasi"]
(21/ι Boo) 4.75 Asellus secondus ["toinen aasi"]
(17/κ Boo) 4.54 (κ2, 6.62 (κ1) Asellus tertius ["kolmas aasi"]
(51/μ Boo) 4.31 (μ 1 ), 6.51 (μ 2 ) Alkalurops tai Inkalunis [Icalurus ] tai Clava tai Venabulum
< Arabic < καλαύροψ  Shepherd's staff
(54/φ Boo) tai Ceginus 5.25
(38/h Boo) 5.79 Merga [Marrha ], El Mara el Musalsela tai Falx Italica
< المرأة المسلسلة al-mar’a[tu] al-musalsalah  Kahlittu nainen
< falx ītalica  Koukun nokka
Tähtiä Bayerin nimillä:
Tähtiä Flamsteedin nimillä:
Kelppananlampi

| Kelppananlampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°28′51″N, 26°47′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Karhulampeen 
Järvinumero:  14.718.1.010
Mittaustietoja
Pinnankorkeus:  135,6 m  
Pituus:  560 m  
Leveys:  130 m  
Rantaviiva:  1,264 km  
Pinta-ala:  4,303 ha  
Suurin syvyys:  15,4 m  
Saaria:  ei saaria 
 fiKelppananlampi 
Kelppananlampi  on Pohjois-Savossa Rautalammilla  Myhinpään lähellä sijaitseva lampi.
Maantietoa

Lampi on 560 metriä pitkä, 130 metriä leveä, ja sen pinta-ala on 4,3 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Lammen vedenpinnan korkeus on 135,6 metriä mpy.
Thunder

| Thunder |
| --- | --- |
 Thunder Wolverhamptonissa vuonna 2006
Tiedot
Toiminnassa:  1989–2000, 2002–
Tyylilaji:  hard rock, blues rock
Kotipaikka:   Lontoo, Englanti
Laulukieli:  englanti
Jäsenet:  Danny Bowes, laulu   Luke Morley, kitara, laulu   Ben Matthews, kitara, kosketinsoittimet   Chris Childs, basso   Gary "Harry" James, rummut  
Entiset jäsenet:  Mark Luckhurst, basso   Mikael Höglund, basso  
Levy-yhtiö:  STC Recordings   EMI  
Aiheesta muualla
thunderonline.com
Infobox OKNimi-testi OK: 
Thunder on vuonna 1989 perustettu englantilainen rockyhtye. Se on julkaissut yhteensä yhdeksän studioalbumia.
Historia

Thunderin perustivat vuonna 1989 laulaja Danny Bowes ja kitaristi Luke Morley heidän entisen yhtyeensä, Terraplanen, hajoamisen jälkeen. Bowesin ja Morleyn lisäksi yhtyeeseen liittyivät Terraplanenkin rumpalina toiminut Gary "Harry" James, basisti Mark "Snake" Luckhurst ja rytmikitaristi Ben Matthews. Thunderin ensimmäiset singlet menestyivät hyvin, ja yhtye pääsi lämmittelemään Aerosmithia ja esiintymään vuoden 1990 Monsters of Rock -festivaaleille.
Yhtyeen esikoisalbumi Backstreet Symphony myi kultaa ja sijoittui brittien albumilistalla sijalle 21. Seuraavat albumit Laughing on Judgement Day ja Behind Closed Doors olivat listasijoitusten osalta vielä menestyksekkäämpiä. Ne sijoittuivat toiseksi ja viidenneksi.  Suomen Kuvalehden Kari Salminen luonnehti kakkosalbumia virheettömyydessään jo hieman hengettömäksi: ”Vanhaan kaavaan sovitetut kappaleet erottaa esikuvista vain modernia teknologiaa ja insinööritaitoa ylistävän, melkein täydellisen tuotannon ansiosta”.
Thunder julkaisi vielä albumit The Thrill of It All ja Giving the Game Away, kunnes vuonna 2000 ilmoitti lopettavansa toimintansa. Vuonna 2002 yhtye kuitenkin palasi konserttilavoille ja julkaisi seuraavana vuonna uuden albumin Shooting at the Sun. Tämän jälkeen Thunder on julkaissut vielä kolme albumia: The Magnificent Seventh, Robert Johnson's Tombstone ja Bang!, joista viimeisin on vuodelta 2008. Studioalbumien lisäksi Thunder on julkaissut useita livetallenteita.
Yhtye julkaisi 28. tammikuuta 2009 kotisivuillaan tiedotteen, jonka mukaan se tulee lopettamaan toimintansa heinäkuisen Englannin kiertueen jälkeen. Viimeinen kiertue on nimetty bändin uran loppumista mukaillen 20 Years & Out:ksi.
Julkaisut > Studioalbumit

Backstreet Symphony (1990)
Laughing on Judgement Day (1992)
Behind Closed Doors (1995)
The Thrill of It All (1996)
Giving the Game Away (1999)
Shooting at the Sun (2003)
The Magnificent Seventh (2005)
Robert Johnson's Tombstone (2006)
Bang! (2008)
Wonder Days (2015)
Rip it Up (2017)
Please Remain Seated (2019)
All the Right Noises (2021)
Dopamine (2022)
Julkaisut > Livealbumit

Live Circuit (1995)
Live (1998)
Open the Window, Close the Door - Live in Japan (2000)
They think It's All Over... It Is Now (2000)
They think It's All Acoustic... It Is Now (2001)
Symphony and Stage (2002)
The Best of Thunder Live (2004)
Live at the Bedford Arms (2004)
Live at Rock City (2005)
Live at Rock City – Case #2 (2005)
The Xmas Show – Live 2005 (2006)
The Magnificent Five Do Xmas! (2006)
The Xmas Show – Live 2006 (2007)
Rock City 6 – The Smell of Snow (2007)
The Xmas Show – Live 2007 (2008)
Rock City 8 – The Turkey Strikes Back (2008)
The Xmas Show – Live 2008 (2009)
Rock City 10 – A Christmas Cracker (2009)
20 Years and Out – The Farewlell Tour Live (2009)
Live at the BBC (1990-1995) (2010)
Rough & Ready (2010)
The Xmas Show – Live 2011 (2012)
Rock City 12 – The Baubles Are Back in Town (2012)
The Xmas Show – Live 2012 (2013)
The Mancunian Candidate (2013)
Live at Donington 1990 & 1992 (2013)
The Xmas Show – Live 2013 (2014)
Back to the Black Country (2014)
All You Can Eat (2016)
Live at Loud Park (2016)
Stage (Live) (2018)
Julkaisut > EP:t

The Only One (1998)
The Only One (Live) (1998)
Six Shooter (2005)
Six of One (2007)
Half a Dozen of the Other (2008)
The Joy of Six (2008)
Killer (2008)
Resurrection Day (2015)
Broken Mirror (2017)
Julkaisut > Kokoelmat

Their Finest Hour (and a bit) (1995)
Burrn! Presents: The Best of Thunder (2004)
The Rare, the Raw, and the Rest (1999)
Gimme Some... (2000)
Rock Champions (2001)
Ballads (2003)
The EP Sessions 2007-2008 (2009)
The Very Best of Thunder (2009)
The Best of Thunder 1989-1995 (2015)
The Greatest Hits (2019)
Aiheesta muualla

Yhtyeen virallinen sivusto (englanniksi)
Thunder Myspacessa (englanniksi)
Kelppiklini

| Kelppiklini |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Blenniiformes
Heimo::  Klinit Clinidae
Suku::  Heterostichus
Laji::  rostratus
Kaksiosainen nimi
 Heterostichus rostratus  Girard, 1854 
Katso myös
   Kelppiklini Wikispeciesissä   Kelppiklini Commonsissa 
Infobox OKVirheellinen NIMI-arvoIUCN-testi OK: 
Kelppiklini (Heterostichus rostratus) on klineihin kuuluva kalalaji. Lajia tavataan Pohjois-Amerikan länsirannikolla. Toisinaan sitä pidetään myös akvaarioissa.
Koko ja ulkonäkö

Kelppiklini voi kasvaa suurimmillaan noin 60 cm pitkäksi, ja naaraat ovat koiraita kookkaampia. Ruumiinmuodoltaan kala on virtaviivaisen pitkänomainen ja litteäkö, kuono on pitkä. Kelppiklinin väritys on vaihteleva. Pohjaväriltään laji on vihreä, punainen tai ruskea, ja ruumiissa on tummia tai hopeanvärisiä kuvioita. Kelppiklini kykenee myös muuttamaan väriään ja kuviointiaan ympäristön mukaan. Kelppiklinin selkä- ja peräevät ovat pitkät ja pyrstöevä on haarautunut.
Levinneisyys ja elintavat

Kelppiklinin levinneisyysalue ulottuu länsirannikkoa pitkin Kanadasta Meksikoon. Lajin elinympäristöä ovat runsaasti suurikokoisia ruskoleviä (kelppejä) ja muita leviä kasvavat kivipohjaiset alueet. Se on peto, jonka ravintoa ovat kalat, äyriäiset ja nilviäiset. Nuoret kelppiklinit liikkuvat parvissa, ja täysikasvuiset elävät yksin. Kalan kutuaika on keväällä, ja naaras kutee leviin mätirykelmiä, joita koiras vartioi.
Kelppiklinin liha on syötävää mutta ei kovin arvostettua, ja lajia kalastetaan pieniä määriä. Satunnaisesti sitä pidetään myös akvaarioissa.
Keating

Keating on muun muassa seuraavien henkilöiden sukunimi:
H. R. F. Keating (1926–2011), brittiläinen rikoskirjailija
John Richard Keating (1934–1998), yhdysvaltalainen roomalaiskatolinen piispa
Paul Keating (s. 1944), australialainen poliitikko ja maan pääministeri
Ronan Keating (s. 1977), irlantilainen poplaulaja
Thomas Keating (1923–2018), yhdysvaltalainen trappistimunkki ja pappi
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kimmo Härmä

Kimmo Härmä (s. 1971 Lahti) on suomalainen muusikko ja laulaja, joka on esiintynyt muun muassa Myötätuuli-yhtyeessä ja vuonna 2013 perustamassaan HÄRMÄ-yhtyeessä. Myötätuuli julkaisi vuonna 2005 levyn Surujen Le Mans. Härmä osallistui The Voice of Finlandin ensimmäiselle tuotantokaudelle vuonna 2012 ja toistamiseen vuonna 2021. Hän kilpaili ohjelmissa Michael Monroen joukkueessa. Taustalaulajana Härmää kuullaan muun muassa The 69 Eyesin ja Sentencedin levyillä. Härmä on myös Saimaa-yhtyeen laulaja Lisäksi Härmä on toiminut ääninäyttelijänä piirroselokuvissa ja animaatiosarjoissa.
Kimmo Härmä on alun perin kotoisin Lahdesta, ja hän on käynyt Helsingin Pop & Jazz Konservatorion.
Diskografia

| --- | --- |
 HÄRMÄ Studioalbumit Sait meidät katoamaan (2016,  Music Kickup) Singlet ”Kylmä on vierelläs matka” (2015, Music Kickup)  ”JuhannusYö” (2015, Music Kickup)  ”Onnen Sangria” (2015, Music Kickup)  ”Jokeen” (2015, Music Kickup)  ”Liekitä mut” (2016, Music Kickup) :  Myötätuuli Studioalbumit Surujen Le Mans (2005,  Elements Music) Tres Fogos Studioalbumit Paraiso (2011,  Hilland Records)
Kis-konepistooli

| Kis-konepistooli |
| --- | --- |

Tyyppi:  Konepistooli
Valmistusmaa:   Puola
Valmistusvuodet:  1943-1944
Tekniset tiedot
Kaliiperi(t):  9 mm Luger
Lipas:  Tankolipas
Kapasiteetti:  32 patruunaa
Ammuksen lähtönopeus:  335.36 m/s
Tehokas kantama:  100 metriä
Kis-konepistooli (puol. Pistolet maszynowy Kis) on puolalainen konepistooli. Aseen suunnittelivat Jan Piwnikin johtamaan vastarintajoukkoon kuuluneet insinöörit ja sen rakenne perustui englantilaiseen Sten-konepistooliin.
Ase suunniteltiin rakenteeltaan mahdollisimman yksinkertaiseksi, jotta sitä voitiin valmistaa hyvin vaatimattomilla työkaluilla. Asetta valmistettiin yhteensä ainoastaan noin 40 kappaletta.
Käännös suomeksi
Tom Pryce

| Tom Pryce |
| --- | --- |
 Tom Pryce Shadow-auton ratissa Yhdysvaltain GP:ssä 1975.
Henkilötiedot
Syntynyt: 11. kesäkuuta 1949 
Kansalaisuus:   Yhdistynyt kuningaskunta
Formula 1 -ura
Aktiivivuodet:  1974–1977
Talli(t):  Token, Shadow
Kilpailuja:  42
Maailman­mestaruuksia:  0
Voittoja:  0
Palkintosijoja:  2
Paalupaikkoja:  1
Nopeimpia kierroksia:  0
MM-pisteitä:  19
Ensimmäinen kilpailu:  Belgian GP 1974
Viimeinen kilpailu:  Etelä-Afrikan GP 1977
Tom Pryce (15. heinäkuuta 1949 Ruthin – 5. maaliskuuta 1977 Kyalami) oli walesilainen Formula 1 -ajaja, joka ajoi MM-sarjassa vuosina 1974–1977. Pryce osallistui urallaan 42 GP-kilpailuun, joista hänellä oli yksi paalupaikka ja 19 MM-pistettä.
Formula 1

Pryce nousi Formula 1 -luokkaan Englannin Formula 3 -luokasta, jossa hänet oli palkittu Grovewood-palkinnolla kauden parhaana kotimaisena kuljettajana vuonna 1973. Hän ajoi ulos radalta kolmessa ensimmäisessä F1-kilpailussaan, mutta MM-sarjan ulkopuolisen Mestareiden ajon paalupaikka ja voitto vuonna 1975 vakuuttivat Shadow-tallin johdon siitä, että Pryce oli tulevaisuuden nimi.
Pryce ei kuitenkaan koskaan ehtinyt osoittaa todellisia kykyjään, sillä hän sai surmansa ratavalvojan arviointivirheen takia sattuneessa onnettomuudessa Etelä-Afrikan GP:ssa vuonna 1977.
Prycen kuolema

Tom Prycen kuolemaan johtanut tapahtumasarja vuoden 1977 Etelä-Afrikan GP:ssa on yksi Formula 1:n historian omalaatuisimmista, kun Prycea ihannoinnut toimittaja David Tremayne kommentoi tapahtunutta seuraavanlaisesti: "Tragediaa itsessään - sen puhtaan satunnaisuuden vuoksi - on vaikeaa kestää ja näin on yhä tänäkin päivänä. Yrität keskittää vihasi johonkin ja pitkän aikaa sitä keskitettiin 19-vuotiaaseen poikaan Jansen van Vuureniin, joka juoksi radan poikki""
Kilpailun 22. kierroksella Prycen tallikaveri, italialainen Renzo Zorzi joutui pysäyttämään autonsa pääsuoran varteen. Auton polttoaineputki oli katkennut, ja siitä valunut bensiini leimahti liekkeihin. Kaksi radan toisella puolella odottanutta ratavalvojaa odottivat oikeaa hetkeä, jolloin he pääsisivät sammuttamaan pienen palon. Heidän lähtiessään juoksemaan radan poikki Hans-Joachim Stuck ja Tom Pryce olivat juuri aloittaneet 23. kierroksensa ja lähestyivät mäenharjannetta, jonka takana ratavalvojat olivat. Nähdessään rataa ylittämässä olleet miehet heidän oli liian myöhäistä väistää. Ensimmäinen ratavalvoja ehti alta pois, mutta Pryce törmäsi toiseen. Ratavalvoja, 19-vuotias Johannesburgin lentokentän varausvirkailija Jansen van Vuuren pirstoutui radan viereen ja menehtyi välittömästi heti. Van Vuurenin kantama 18 kilogramman vaahtosammutin kuitenkin sinkoutui Prycen päähän surmaten hänet.
Prycen Shadow-auto jatkoi matkaansa kuolleen kuljettajansa jalka yhä kaasupolkimella. Kun auto lähestyi suoran päässä Crawthornen kaarretta, takaa tullut Jacques Laffite nousi Ligierillään sen rinnalle. Ranskalaiskuljettaja ei tiennyt, mitä hetkeä aiemmin oli tapahtunut. Laffiten hämmästykseksi Shadowin kuljettaja ei jarruttanutkaan mutkaan, vaan auto jatkoi suoraan ja törmäsi Laffiten Ligierin kylkeen. Molemmat autot liukuivat ulos radalta ja törmäsivät verkkoaitaan. Laffite ei saanut vammoja törmäyksessä. Tapahtumaketjun aloittanut Zorzin auton tulipalo sammui itsekseen ennen kuin kukaan ehti tehdä sille mitään.
Formula 1-tulokset

| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1974 | Token Racing | Token Token RJ02 | Cosworth DFV V8 | ARG | BRA | RSA | ESP | BEL Kesk. | MON | SWE |  |  |  |  |  |  |  |  |  |  | 18. | 1 |
| 1974 | UOP Shadow | Shadow Shadow DN3 | Cosworth DFV V8 |  |  |  |  |  |  |  | NED Kesk. | FRA Kesk. | GBR 8 | GER 6 | AUT Kesk. | ITA 10 | CAN Kesk. | USA NC |  |  | 18. | 1 |
| 1975 | UOP Shadow | Shadow Shadow DN3 | Cosworth DFV V8 | ARG 12 | BRA Kesk. |  |  |  |  |  |  |  |  |  |  |  |  |  |  |  | 10. | 8 |
| 1975 | UOP Shadow | Shadow Shadow DN5 | Cosworth DFV V8 |  |  | RSA 9 | ESP Kesk. | MON Kesk. | BEL 6 | SWE Kesk. | NED 6 | FRA Kesk. | GBR Kesk. | GER 4 | AUT 3 | ITA 6 | USA NC |  |  |  | 10. | 8 |
| 1976 | Shadow | Shadow Shadow DN5B | Cosworth DFV V8 | BRA 3 | RSA 7 | USW Kesk. | ESP 8 | BEL 10 | MON 7 | SWE 9 | FRA 8 | GBR 4 | GER 8 | AUT Kesk. |  |  |  |  |  |  | 12. | 10 |
| 1976 | Shadow | Shadow Shadow DN8 | Cosworth DFV V8 |  |  |  |  |  |  |  |  |  |  |  | NED 4 | ITA 8 | CAN 11 | USA Kesk. | JPN Kesk. |  | 12. | 10 |
| 1977 | Shadow | Shadow Shadow DN8 | Cosworth DFV V8 | ARG NC |  | RSA Kesk. | USW | ESP | MON | BEL | SWE | FRA | GBR | GER | AUT | NED | ITA | USA | CAN | JPN | NC | 0 |
| 1977 | Shadow | Shadow Shadow DN5B | Cosworth DFV V8 |  | BRA Kesk. |  |  |  |  |  |  |  |  |  |  |  |  |  |  |  | NC | 0 |
lihavoitu merkitsee paalupaikkaa ja kursivoitu kilpailun nopeinta kierrosta.
NC = kuljettaja ei saanut tulosta.
Aiheesta muualla

Kuvia tai muita tiedostoja aiheesta Tom Pryce Wikimedia Commonsissa
Kimmo Helistö

Kimmo Helistö (s. 4. kesäkuuta 1961 Helsinki) on suomalainen kunnallispoliitikko, tuottaja, muusikko ja yrittäjä. Vihreitä edustava Helistö on ollut Helsingin kaupunginvaltuuston jäsen vuosina 1993–1996 ja uudelleen vuosina 2001–2012.
Helistö kirjoitti ylioppilaaksi 1980 ja opiskeli melkein valmiiksi peruskoulun luokanopettajaksi. 1980-luvulla Helistö soitti punkyhtye Kadotettujen kahdella ensimmäisellä albumilla ja hän julkaisi oman soololevynsä vuonna 1989.
Vuosina 1985–1994 Helistö oli toimittajana Radio Cityssä ja hän oli kolme vuotta Elävän musiikin yhdistys ELMU:n puheenjohtajana 1989–1992. 1990-luvun lopulla Helistö tuotti musiikkia, tapahtumia ja elokuvia.
Nykyisin Helistö on yrittäjä ja Tuotantoyhtiö Kimmo Helistö Oy:n omistaja.
Helistö toimi helsinkiläisen yleisen saunan Sauna Arlan omistajana vuodesta 2006 vuoteen 2022. Hänellä on toinenkin yleinen sauna, nimeltään Uusi Sauna, Helsingin Jätkäsaaressa.
Helistö oli ainoa Helsingin kaupunginhallituksen vihreistä, joka tuki Guggenheim Helsinki -suunnitelmaa sen kaataneessa äänestyksessä 2. toukokuuta 2012.
Musiikkivaikuttaja Paavo Helistö oli Kimmo Helistön isä.
Aiheesta muualla

Kimmo Helistön kotisivut (Arkistoitu – Internet Archive)
Kimmo Helistö Internet Movie Databasessa. (englanniksi)
Kuusi kuvaa ”saunamajuri” Kimmo Helistön elämästä, Yle Radio 1, 5.8.2023
Kirjo

Kirjo tarkoittaa kuvaannollisesti eri ilmenemismuotoja, kirjavaa moninaisuutta mutta myös konkreettisemmin seuraavia:
spektri, fysiikan termi
Kirjo, kirjallisuus- ja kulttuurilehti
Kikkoman

| Kikkoman |
| --- | --- |

Osake:  TYO: 2801
ISIN:  JP3240400006
Perustettu:  1917
Perustaja:  Mogin ja Takanashin perheet
Kotipaikka:  Noda, Japani
Henkilöstö:  6 500
Kotisivu:  Kikkoman
Infobox OKVirheellinen NIMI-arvo: 
Kikkoman Corporation (キッコーマン株式会社, Kikkōman Kabushiki-gaisha) on japanilainen yritys, joka valmistaa muun muassa soijakastiketta, miriniä, shōchūa ja sakea. Yritys perustettiin vuonna 1917 Nodan kaupungissa Chiban prefektuurissa, kun jo 1600-luvulta asti toiminnassa olleet Mogin ja Takanashin perheyritykset yhdistyivät. ”Kikko” tarkoittaa japanin kielessä kilpikonnan kilpeä, ja ”man” merkitsee lukua 10 000. Kilpikonna symboloi japanilaisessa kulttuurissa onnea, vaurautta ja kestävyyttä, ja se elää legendan mukaan 10 000 vuotta.


Kikkomanin soijakastike on maailman markkinajohtaja alallaan. Hollantiin vuonna 1997 perustettu tehdas sekä kahdeksan muuta tehdasta Aasiassa ja Yhdysvalloissa tuottavat noin 400 miljoonaa litraa soijakastiketta vuosittain. Yrityksen hallituksen puheenjohtaja on Yuzaburo Mogi (s. 1935), joka oli aiemmin toimitusjohtajan asemassa. Kikkoman on myös Japanin keisarillisen hovin virallinen soijakastikkeen toimittaja.
Aiheesta muualla

Kuvia tai muita tiedostoja aiheesta Kikkoman Wikimedia Commonsissa